**PandaMR** (անգլ.՝ Panoramic District Alternative - Mixed Reality) վիրտուալ իրականությունում իրադարձություններ ստեղծելու հարթակ, որը հանդիսանում է նորարար տեխնոլոգիաների մշակող *SoftConstruct* ընկերության մի մասը, հիմնադրվել է 2017 թվականին և նախատեսված է աշխատանքային միջավայրում հանդիպումներ անցկացնելու, մեծ ու փոքր մասշտաբի կոնֆերանսներ, ցուցահանդես-տոնավաճառներ, աշխատանքի և կարիերայի տոնավաճառներ և այլ միջոցառումներ կազմակերպելու ու դրանց մասնակցելու համար։

Նպատակ
------

Հարթակի գաղափարը միջոցառումների ոլորտում գոյություն ունեցող խնդիրների գլոբալ լուծումն է։ Մեր օրերում, երբ կախված գլոբալ կամ անհատական հանգամանքներից աշխատանքային միջավայրը պետք է իրականից վերափոխվի վիրտուալի և տարբերվի տեսահեռարձակումներից՝ լինեն դրանք գիտության, առողջապահության, նորաձևության, թե խաղային ոլորտներում, PandaMR-ը ելք է առաջարկում։

Հարթակ
------

PandaMR հարթակում հասանելի է տարածք առանձին բաղադրիչներով, ինչպիսիք են՝ շնորհանդեսների կամ պանելային քննարկումների համար նախատեսված կոնֆերանս դահլիճները, ընդհանուր հանդիպումների սենյակները, ցուցահանդեսին մասնակցող ընկերությունների համար նախատեսված տաղավարները, ավատարները, ինչպես նաև վիրտուալ գովազդների հարթակները և բազմակառավարելի խաղայնացման հնարավորությունը։

Կորպորատիվ կառավարման գործիք
----------------------------

Կորպորատիվ միջավայրում, որտեղ ընկերությունները կարող են կազմակերպել իրենց համատեղ աշխատանքային միջոցառումները, ինտեգրված են այնպիսի գործիքներ, ինչպիսիք են՝ Jira-ն, Slack-ը և Google Calendar-ը, ինչը թույլ է տալիս կառավարել ընդհանուր աշխատանքային գործընթացը՝ առանց հավելվածից դուրս գալու։

eLearning
---------

PandaMR-ը ֆունկցիոնալ առումով հնարավորություն է տալիս համալսարաններին, քոլեջներին և այլ հաստատություններին իրականացնել առցանց կրթական պրոցեսներ աշխարհի տարբեր անկյուններում բնակվող ուսանողների հետ։ Հավելվածում ներդրված հանդիպումների սենյակները և կոնֆերանս դահլիճները թույլ են տալիս միաժամանակ օգտագործել 6 էկրան, ձեռք բարձրացնել, փոխել նստատեղը և անցկացնել հարց ու պատասխաններ ձայնի կառավարման ֆունկցիայով։ Հարթակը տրամադրում է դասախոսություններ իրականացնելու համար նախատեսված լսարաններ ճիշտ այնպես, ինչպես իրական կյանքում։

Հիբրիդային միջոցառումներ
------------------------

Հիբրիդային միջոցառումները համեմատաբար նոր հասկացություն են համաշխարհային միջոցառումների ինդուստրիայում։ PandaMR-ի համաշխարհային հարթակի Կարգավորումներ ֆունկցիան թույլ է տալիս իրական իրադարձությունը առանց որևէ փոփոխության տեղափոխել վիրտուալ միջավայր։

Հաղորդակցություն
----------------

PandaMR հարթակում ներքին հաղորդակցությունն իրականացվում է ակնթարթային հաղորդագրությունների, տեսազանգերի և իրական ժամանակում տեղի ունեցող զրույցների միջոցով՝ ավատարների միջև ձայնային 3D տեխնոլոգիաների կիրառմամբ։

Օգտատերերի պրոֆիլներ
--------------------

Վիրտուալ հարթակը նախատեսված է 4 հիմնական օգտատերերի պրոֆիլների համար

1. Միջոցառումների կազմակերպիչներ, որոնք պատասխանատու են վիրտուալ ցուցահանդեսի անցկացման, կազմակերպման և համակարգման համար։
2. Ցուցահանդեսի մասնակիցներ, որոնք ցանկանում են ընդհանուր առմամբ ներկայացնել իրենց պրոդուկտները, լուծումները և ապրանքանիշը։
3. Այցելուներ, որոնք ցուցահանդեսին ներկա գտնվողների շղթայի վերջնական օգտագործողներն են։
4. Տեխնիկական աջակցության աշխատակիցներ, որոնք հանդիսանում են միջոցառման կազմակերպչի աշխատողները և պատասխանատու են մասնակիցներին տեղեկություններ և տեխնիկական աջակցություն տրամադրելու համար։

Վիրտուալ հարթակում բոլոր 4 օգտատերերը տեսողականորեն տարանջատված են անվանաքարտի պատկերակով (badge icon), որը ցուցադրված է իրենց ավատարների վերևում։

Համագործակցություններ
---------------------

PandaMR-ն այս պահին համագործակցում է iGaming-ի ոլորտում ծրագրային ապահովման մատակարար BetConstruct-ի և ցուցահանդեսների ու կոնֆերանսների կազմակերպմամբ զբաղվող հորդանանյան Afaq Group ընկերության հետ։ Մեր համագործակցության շրջանակներում մենք կազմակերպել ենք East & West Virtual Expos Vol. 1 and 2,, Վիրտուալ iFEX և CIE Virtual միջոցառումները։

Մրցանակներ
----------

| Տարի | Մրցանակ | Կատեգորիա | Արդյունք |
| --- | --- | --- | --- |
| 2021 | JFEX Awards | Ամենանորարար պրոդուկտ և տեխնոլոգիա | Հաղթել է |
| 2021 | EGR | Ծառայությունների/ծրագրային ապահովման նորարարություն | Առաջադրվել է՝ որպես թեկնածու |
| 2020 | IG Awards | Առցանց նորարարություն | Հայտնվել է եզրափակիչ ցուցակում |

Խողովակներ
----------

PandaMR հավելվածը հասանելի է համակարգչի, iOS և Անդրոիդ սարքերի համար։

Ծանոթագրություններ
------------------

1. ↑  Press Releases (2020 թ․ սեպտեմբերի 3). «Save the date: The East & West Virtual Expo, the iGaming industry's largest virtual expo». *calvinayre.com*.
2. ↑  «BetConstruct annuncia l'East & West Virtual Expo». *www.pressgiochi.it*. 04 Settembre 2020.
3. ↑  «The East & West Virtual Expo set to gather 10,000 visitors». *www.yogonet.com*.
4. ↑  BetConstruct (4th September 2020). «BetConstruct announces East & West Virtual Expo». *igamingbusiness.com*.
5. ↑  «Armenia – BetConstruct to host East & West Virtual Expo». *g3newswire.com*. 2020 թ․ սեպտեմբերի 3. `{{cite web}}`: `|first=` missing `|last=` (օգնություն)
6. ↑  «The iGaming Industry's Largest Virtual Expo». *gaming-awards.com*. Fri, Sep 4th, 2020.

Արտաքին հղումներ
----------------

* PandaMR Official Website
* PandaMR on the Play Market
* PandaMR on the App Store